  Майя Бывальцева 2022-тӥ арын Удмуртиын «Экстренный вызов – 112» мобильной ватсэтэз уже кутыны малпало. Туэ южтолэзе сое эскерон вылысь лэзизы. Со сярысь, 112 сӧзнэтысь ӧтёнъёсын ужанъя центрлэн кивалтӥсез Кирилл Байданов вылэ чӧлскыса, улочвыл тӧролэн но кивалтэтлэн пресс-службазы ивортӥз. Ватсэт калыклы пайдае луоз но экстренной службаосты пӧртэм амалэн ӧтьыны луонлык сётоз: учыр луэм интыысь туспуктэм ыстонэн кутскыса, видео амалэн герӟаськонозь. Ватсэт уката умой луоз сюбегатэм быгатонлыкъёсын адямиос понна Кирилл Байданов, Удмуртиысь 112 сӧзнэтысь ӧтёнъёсын ужанъя центрлэн кивалтӥсезТуэ центре толэзь ӵоже шорлыдын 80 сюрслэсь трос ивортонъёс вуо, уй-нуналскын – 2 сюрслэсь трос. 112 номере ӵемгес жингыръяло ӝог эмъюрттэт сётӥсьёсты но полициез ӧтьыса. Калыклэсь вазиськонъёссэ уен-нуналэн 8-10 ӧнерчиос куто. 112 номере жингыртыса, СМС яке куараен ивортон ыстыса, спасательёсты, полицейскойёсты яке эмчиосты ӧтьыны луэ. Ӧтёнъёсты ӟуч но удмурт, озьы ик англи, немец, француз кылъёсын куто. Со сяна, ӝог юрттэт сётӥсьёсты автомашинаысь «ЭРА-ГЛОНАСС» сӧзнэт пыр ӧтьыны луэ, сюрес вылын шимучыр кылдон дыръя ӧтён асэрказ кошке. Тодэ вайытом, 112 сӧзнэт Удмуртиын 2019-тӥ арын толсурысен ужаны кутскиз. Тегъёс: Ижкар Удмуртия юрттэт полиция ӝогэмъюрттэтсётон спасательёс  